Міхась Стральцоў

**Міха́сь Стральцо́ў** (14 лютага 1937, Сычын, Прапойскі раён, Магілёўская вобласьць — 23 жніўня 1987, Менск) — беларускі пісьменьнік, паэт, журналіст. Сябра Саюзу пісьменьнікаў СССР з 1962 году.

## Біяграфічныя зьвесткі
Нарадзіўся ў сям’і настаўніка. У 1954 г. скончыў Нова-Ельненскую сярэднюю школу і паступіў на аддзяленьне журналістыкі філялягічнага факультэту Беларускага дзяржаўнага ўнівэрсытэта (1954-59). Працаваў у газэце «Літаратура і мастацтва» (1959-61, 1969-72), часопісах «Полымя» (1961-62), «Маладосьць» (1962-68), з 1984 г. — загадчыкам аддзела мастацтва, крытыкі і бібліяграфіі часопіса «Нёман». Член Саюза пісьменьнікаў СССР з 1962 г.

## Творчасьць
Друкаваўся з 1952, першае апавяданьне «Дома» надрукаваў у 1957 г. (часопіс «Маладосьць»)
. У першым зборніку апавяданьняў «Блакітны вецер» (1962) праявіў сябе тонкім псыхолягам, знаўцам побыту вёскі і гораду. У зборніку «Сена на асфальце» (1966) раскрыў псыхалягічнае і эстэтычнае ўжываньне нядаўняга вяскоўца ў гарадзкую стыхію, магчымасьці гарманічнага спалучэньня ў чалавеку эмацыянальнага і інтэлектуальнага пачаткаў. У аповесьці «Адзін лапаць, адзін чунь» (1970) — фармаваньне характару падлетка ў цяжкія пасьляваенныя гады. Пазьней былі выдадзены кнігі прозы «Падарожжа за горад» (апавяданьні, аповесьць, 1986), кніг выбраных твораў «На ўспамін аб радасьці» (1974), «Выбранае» (проза, паэзія, эсэ, 1987).

Акварэльнасьць, тонкі псыхалягізм і лірычны роздум у зборніках вершаў «Ядлоўцавы куст» (1973), «Цень ад вясла» (1979), «Яшчэ і заўтра» (1983), «Мой сьвеце ясны» (1986). У вершах-споведзях, філязофскіх мініяцюрах, замалёўках і іранічных вершах-экспромтах выяўляецца душэўная чысьціня і вернасьць чалавечаму прызваньню.

У зборніку літаратурна-крытычных артыкулаў «Жыцьцё ў слове» (1965) узьнёсла і разважліва аналізаваў майстэрства Ф. Багушэвіча, Я. Купалы, Я. Коласа, М. Багдановіча, Ц. Гартнага, К. Чорнага, П. Пестрака, А. Русецкага, А.Зарыцкага. Аўтар кніг «У полі зроку» (1976), «Пячатка майстра» (1986) пра творчасьць Я. Коласа, З. Бядулі, М. Гарэцкага, К. Чорнага, У. Дубоўкі, А. Куляшова, Я. Брыля, П. Панчанкі, А. Вялюгіна і інш., эсэ «Загадка Багдановіча» (1968).

Пераклаў на беларускую мову творы А. Пушкіна, Я. Сьмелякова, М. Браўна, Н. Гільена, П. Неруды, сучасных італьянскіх паэтаў, раман Ч. Айтматава «Буранны паўстанак» (1987), прозу Б. Пастарнака, Л. Лявонава і інш.

## Творы

### Зборнікі прозы
* 
* 
* 
* 
* 

### Паэтычныя зборнікі
* 
* 
* 
* 

### Эсэістыка
* 
* 
* 
* 

### Кнігапіс
* 

* 
* 
* 
* 
* 
* 
* 
* 
* 
* 

## Прэміі і ўзнагароды
* Літаратурная прэмія імя Янкі Купалы — кніга вершаў «Мой сьвеце ясны» (пасьмяротна, 1988).

## Ушанаваньне памяці
* Міжнародны фэстываль імя Міхася Стральцова *[[«Вершы на асфальце]]»*. 
* *[[Прэмія імя Міхася Стральцова|Літаратурная прэмія Міхася Стральцова]]* — штогадовая прэмія заснаваная ўдавой Міхася Стральцова Аленай Стральцовай і «Саюзам беларускіх пісьменьнікаў» у 2018 годзе.

## Крыніцы

## Літаратура
* 
* Рыгор Барадулін. Стральцоў Міхась. //  — С. 197.
* 
* 
* 
* 
* 
* 
* 
* 
* 

## Вонкавыя спасылкі
* Анатоль Сідарэвіч: Міхась Стральцоў — як празрыстае асеньняе паветра
*  
* 

Катэгорыя:Сябры Саюзу пісьменьнікаў СССР
Катэгорыя:Памерлі ў Менску
Катэгорыя:Памерлі ў 1987 годзе
Катэгорыя:Памерлі 23 жніўня
Катэгорыя:Беларускія літаратары
Катэгорыя:Нарадзіліся ў 1937 годзе
Катэгорыя:Нарадзіліся 14 лютага
Катэгорыя:Нарадзіліся ў Прапойскім раёне
Катэгорыя:Выпускнікі філялягічнага факультэту БДУ
Катэгорыя:Перакладчыкі паэзіі на беларускую мову
Катэгорыя:Ляўрэаты Літаратурнай прэміі імя Янкі Купалы